Document ID: 32010R0944

ΚΑΝΟΝΙΣΜΌΣ (ΕΕ) αριθ. 944/2010 ΤΗΣ ΕΠΙΤΡΟΠΉΣ
της 20ής Οκτωβρίου 2010
για την τροποποίηση του κανονισμού (ΕΕ) αριθ. 902/2010 σχετικά με τον καθορισμό των κατ’ αποκοπή τιμών κατά την εισαγωγή για τον προσδιορισμό της τιμής εισόδου ορισμένων οπωροκηπευτικών
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
τον κανονισμό (ΕΚ) αριθ. 1580/2007 της Επιτροπής, της 21ης Δεκεμβρίου 2007, για τη θέσπιση κανόνων εφαρμογής των κανονισμών (ΕΚ) αριθ. 2200/96, (ΕΚ) αριθ. 2201/96 και (ΕΚ) αριθ. 1182/2007 του Συμβουλίου στον τομέα των οπωροκηπευτικών (2), και ιδίως το άρθρο 138 παράγραφος 1,
Εκτιμώντας τα ακόλουθα:
(1)
Έπειτα από επαλήθευση φάνηκε ότι υπήρχε σφάλμα στο παράρτημα του κανονισμού (ΕΕ) αριθ. 902/2010 της Επιτροπής (3).
(2)
Ο κανονισμός (ΕΕ) αριθ. 902/2010 πρέπει να τροποποιηθεί αναλόγως.
(3)
Η εφαρμογή της διορθωμένης κατ’ αποκοπή τιμής κατά την εισαγωγή πρέπει να ζητείται από τον ενδιαφερόμενο, ώστε να μην υφίσταται δυσμενείς συνέπειες αναδρομικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΕ) αριθ. 902/2010 τροποποιείται σύμφωνα με το παράρτημα του παρόντος κανονισμού.
Άρθρο 2
Κατόπιν αιτήσεως του ενδιαφερομένου, το τελωνείο όπου έγινε η καταχώριση της εισαγωγής προβαίνει στη μερική επιστροφή των τελωνειακών δασμών για τα προϊόντα καταγωγής της σχετικής τρίτης χώρας τα οποία τέθηκαν σε ελεύθερη κυκλοφορία κατά την περίοδο μεταξύ 9ης Οκτωβρίου 2010 και 11ης Οκτωβρίου 2010.
Οι αιτήσεις επιστροφής πρέπει να υποβληθούν το αργότερο την τελευταία ημέρα του τρίτου μηνός που έπεται του μηνός κατά τον οποίο άρχισε να ισχύει ο παρών κανονισμός, συνοδευόμενες από τη διασάφηση για θέση σε ελεύθερη κυκλοφορία για τη σχετική εισαγωγή.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Οκτωβρίου 2010.

Labels: 2
17
6